സബൻഗൌ ദേശീയോദ്യാനം

സബൻഗൗ ദേശീയോദ്യാനം (ചിലപ്പോൾ സെബൻഗൗ എന്നും ഉച്ചരിക്കപ്പെടുന്നു) 2004 ൽ സൃഷ്ടിക്കപ്പെട്ടതും, ബോർണിയോ ദ്വീപിന്റെ ഇന്തോനേഷ്യൻ ഭാഗമായ കലിമന്താനിൽ, മധ്യ കലിമന്താൻ പ്രവിശ്യയിൽ സ്ഥിതിചെയ്യുന്നതുമായ ഇന്തോനേഷ്യയിലെ ഒരു ദേശീയോദ്യാനമാണ്. 1980 നും 1995 നും ഇടയിലുള്ള കാലത്ത് ദേശീയോദ്യാനം സ്ഥിതിചെയ്യുന്ന വനപ്രദേശത്ത് സർക്കാർ വൻതോതിൽ മരംവെട്ടൽ ഇളവുകൾ കൊടുത്തിരുന്നു. 1995 ന് ശേഷമുള്ള കാലത്ത്, ഇവിടം അനധികൃത മരംവെട്ടൽ നടക്കുന്ന ഒരു പ്രധാന കേന്ദ്രമായി മാറിയതോടെ ആകെ 568,700 ഹെക്ടർ വിസ്തൃതയുണ്ടായിരുന്ന ദേശീയോദ്യാനത്തിലെ ഏകദേശം 85 ശതമാനത്തോളം വൃക്ഷങ്ങൾ വെട്ടി നശിപ്പിക്കപ്പെട്ടു. 2012 ആയപ്പോഴേക്കും ദേശീയോദ്യാനത്തിന്റെ മൊത്തം വിസ്തൃതിയുടെ 1 ശതമാനത്തിൽ താഴെ മാത്രം വനവൽക്കരണം നടത്തിയിട്ടുണ്ടെങ്കിലും നിലവിലെ സാഹചര്യമനുസരിച്ച് ഈ ദേശീയോദ്യാനം  പൂർവ്വാവസ്ഥയിലേയ്ക്ക് എത്തുവാൻ നിരവധി നൂറ്റാണ്ടുകൾ വേണ്ടി വരുമെന്ന് കണക്കാക്കപ്പെടുന്നു.

 ഭൂമിശാസ്ത്രം 
ഒരു ബ്ലാക്ക് വാട്ടർ നദിയായ സബൻഗൌ നദി കേന്ദ്രീകരിച്ചാണ് ദേശീയോദ്യാനം സ്ഥിതിചെയ്യുന്നത്. കാറ്റിംഗൻ, കഹായൻ നദികൾക്കു മദ്ധേയുള്ള കെലോംപോക്ക് ഹുതാൻ കഹയാൻ അല്ലെങ്കിൽ സബാങ്കൗ പീറ്റ് ചതുപ്പ് വനത്തിലൂടെയാണ് (5,300 ചതുരശ്ര കിലോമീറ്റർ) ഈ നദി ഒഴുകുന്നത്. ഒരു ഇരട്ട ആവാസവ്യവസ്ഥയായ പീറ്റ് ചതുപ്പ് വനത്തിൽ, വൈവിധ്യമാർന്ന ഉഷ്ണമേഖലാ മരങ്ങൾ 10 മീറ്റർ മുതൽ 12 മീറ്റർ വരെ പീറ്റ് പാളിയിൽ നില നിൽക്കുന്നതും ഭാഗികമായി അഴുകിയതും വെള്ളം കെട്ടിനിൽക്കുന്നതുമായ സസ്യവസ്തുക്കൾ താരതമ്യേന ഫലഭൂയിഷ്ഠമല്ലാത്ത മണ്ണിനെ മൂടിക്കിടക്കുന്നതുമാണ്.

ഇടത്ത്‌|ലഘുചിത്രം|267x267ബിന്ദു|ബോർണിയോയിലെ സബയിൽ കാണപ്പെടുന്ന ഒറംഗുട്ടാൻ
സബൻഗൗവിനും കയാഹാനും ഇടയിലുള്ള വനമേഖലയുടെ കിഴക്കൻ ഭാഗം, കാർഷികാവശ്യങ്ങൾക്കായി ഔദ്യോഗികമായി ഒഴിച്ചു വച്ചിരിക്കുന്നു.  എന്നിരുന്നാലും, ഇന്തോനേഷ്യയുടെ വർദ്ധിച്ചുവരുന്ന ഭക്ഷ്യക്ഷാമം പരിഹരിക്കുന്നതിനായി വൻ തോതിൽ പീറ്റ് കാടുകൾ വറ്റിച്ച്  കൂടുതൽ നെൽപ്പാടങ്ങൾ സൃഷ്ടിക്കുവാനുള്ള മെഗാ റൈസ് പ്രോജക്റ്റിന്റെ പരാജയത്തിനുശേഷം, ഈ ആവശ്യത്തിന് ഇവിടം അനുയോജ്യമാക്കുന്നതിന് കൂടുതൽ ശ്രമങ്ങൾ നടക്കുന്നില്ല.

നിയമപരവും നിയമവിരുദ്ധവുമായ വനവൽക്കരണത്താൽ പ്രദേശത്തെ വനമേഖലയ്ക്ക് കാര്യമായ നാശം സംഭവിച്ചിരിക്കുന്നു.  ഒറാങ്ങ് ഉട്ടാനുകൾക്ക് നദി മുറിച്ചുകടക്കാൻ കഴിയുന്ന തുടർച്ചയായ വനപ്രദേശം ഇപ്പോൾ ഇവിടെ ഇല്ല. വനത്തിന്റെ ഭൂരിഭാഗങ്ങളിലും മരം മുറിച്ചെടുക്കുന്നതിനായി നിർമ്മിക്കപ്പെട്ട റോഡുകളുടെ ഒരു ശൃംഖല ഒരു ഉപഗ്രഹ കാഴ്ചയിൽ കാണാവുന്നതാണ്.

എന്നിരുന്നാലും, ഇതിന്റെ പടിഞ്ഞാറൻ ഭാഗം ഇപ്പോൾ ദേശീയോദ്യാനമായോ ദേശീയ ലബോറട്ടറി ഗവേഷണ മേഖലയായോ സംരക്ഷിക്കപ്പെട്ടിരിക്കുന്നു. ഈ പ്രദേശത്തെക്കുറിച്ചുള്ള ഒരു പഠനം കാണിക്കുന്നത് വനത്തിന്റെ ജലശാസ്ത്രപരമായ സമഗ്രത നിലനിർത്തിയിട്ടുണ്ടെന്നും അതിനാൽ ഇത് പാരിസ്ഥിതികമായി പ്രതിരോധശേഷിയുള്ളതാണെന്നുമാണ്. എന്നിരുന്നാലും പ്രാദേശിക തലസ്ഥാനമായ  പാലങ്ക റായയ്ക്ക് സമീപമായതിനാൽ ഇപ്പോഴും ഇത് അപകടസാധ്യതയിലാണ്.

 പരിസ്ഥിതിശാസ്ത്രം 
2003ൽ 6,910 ആയി കണക്കാക്കപ്പെട്ട ലോകത്തിലെ ഏറ്റവും വലിയ ഒറംങ്ങ്ഉട്ടാൻ ജനസംഖ്യയും മറ്റ് അപൂർവമോ അതുല്യമോ ആയ ഇനങ്ങളും ഈ വനത്തിലുണ്ട്. സബൻഗൌ വൃഷ്ടിപ്രദേശത്തെ മൊത്തം അജൈൽ ഗിബ്ബണുകളുടെ (കറുത്ത കൈകളുള്ള ഗിബ്ബൺ) എണ്ണം പതിനായിരങ്ങളായി കണക്കാക്കപ്പെടുന്നുണ്ടെങ്കിലും ഇവയുടെ സംഖ്യ ദ്രുതഗതിയിൽ കുറയുകയാണ്.Density and population estimate of gibbons (Hylobates albibarbis) in the Sabangau catchment, Central Kalimantan, Indonesia  വനത്തിൽ ദീർഘകാല പാരിസ്ഥിതിക നിരീക്ഷണം സ്ഥാപിക്കുന്നതിനുള്ള ശ്രമങ്ങൾ നടക്കുന്നു.

വംശനാശം നേരുടുന്ന പക്ഷിയിനങ്ങളിൽ വലിയ പച്ച പ്രാവ് (ട്രെറോൺ കാപ്പെല്ലി), ഒരുപക്ഷേ സ്റ്റോംസ് സ്റ്റോർക്ക് (സിക്കോണിയ സ്റ്റോമി), ലെസ്സർ അഡ്ജ്യൂട്ടന്റ് (ലെപ്റ്റോപ്റ്റിലസ് ജാവാനിക്കസ്) എന്നിവ ഉൾപ്പെടുന്നു.. ഏകദേശം 150,000 ഹെക്ടർ ചതുപ്പുനിലം ഒരു പ്രധാന പക്ഷി മേഖലയായി (ഐബിഎ) ബേർഡ് ലൈഫ് ഇന്റർനാഷണൽ അംഗീകരിച്ചിട്ടുണ്ട്. 

 ബാഹ്യ ലിങ്കുകൾ 

 ഒറംഗുട്ടാൻ ഫൌണ്ടേഷൻ

 അവലംബം 
വർഗ്ഗം:ഇന്തോനേഷ്യയിലെ ദേശീയോദ്യാനങ്ങൾ
വർഗ്ഗം:CS1 Indonesian-language sources (id)
വർഗ്ഗം:Coordinates on Wikidata
വർഗ്ഗം:ഐ.യു.സി.എൻ. വർഗ്ഗം II